הוועדה המסדרת, כנסת 23, פרוטוקול מספר 13, 2020-04-16 20:30

יזהר שי: ערב טוב, ישיבת ועדה מסדרת.

יזהר שי: יש לנו שלושה נושאים על סדר-היום.

יזהר שי: אנחנו נדבר על שינוי בשעת פתיחת ישיבת הכנסת ביום שלישי הקרוב, אחרי זה נדבר על קביעת ועדות לדיון בשתי הצעות החוק שנדונו קודם במליאה.

יזהר שי: נדבר, אם ככה, דבר ראשון על שינוי בפתיחת ישיבת הכנסת ביום שלישי, ערב יום הזיכרון.

יזהר שי: בבקשה.

ירדנה מלר-הורוביץ: ערב טוב, אני אעשה רק סדר.

ירדנה מלר-הורוביץ: אנחנו כבר הודענו בשבוע שעבר, הוועדה המכובדת החליטה שפתיחת שעת הישיבה ביום שני, שזה ערב יום השואה, תהיה ב-11:00 בבוקר.

ירדנה מלר-הורוביץ: ביום השואה, שזה כ"ז בניסן, ישיבת המליאה, מתבקשת הוועדה לאשר פתיחתה ברבע ל-10:00 בבוקר.

ירדנה מלר-הורוביץ: הצפירה לציון יום השואה היא ב-10:00, והכוונה שלפחות 18 חברי כנסת יהיו במליאה בעת הצפירה – אנחנו נעמוד, נכבד.

ירדנה מלר-הורוביץ: וב-10:00, אחרי הצפירה, תיפתח הישיבה.

ירדנה מלר-הורוביץ: אנחנו נציין את יום השואה במסגרת הצעות לסדר, דובר לכל סיעה, שלוש דקות, ואנחנו נרצה שיקפידו על הזמנים.

ירדנה מלר-הורוביץ: הכוונה היא לסיים לקראת השעה 11:00, כדי שב-11:00 מתחיל השידור של ההקלטות של האירוע "לכל איש יש שם".

ירדנה מלר-הורוביץ: זה בערך יהיה בסביבות 11:00–12:30, וכנראה הישיבה תחודש עם סיום האירוע המוקלט.

ירדנה מלר-הורוביץ: זו הבקשה.

יזהר שי: תודה.

אוסאמה סעדי: ביום שני עד איזה שעה?

ירדנה מלר-הורוביץ: אני לא יודעת להגיד לך, אבל הקדימו כדי לסיים, אני מניחה, לקראת 17:00.

ירדנה מלר-הורוביץ: זה ערב יום השואה.

ירדנה מלר-הורוביץ: אין טקסים, אבל יש שידורים בטלוויזיה.

יזהר שי: לא, הוא שאל על יום שני.

איתן גינזבורג: כן, אז הוא שאל על יום שני.

ירדנה מלר-הורוביץ: זה כבר אושר, כן.

ירדנה מלר-הורוביץ: הפעם אתם מתבקשים לרבע לעשר, כדי שנוכל לקיים את - - -

יזהר שי: אז אנחנו נצביע.

יזהר שי: אני מזכיר, מדובר על יום ג', יום שלישי הקרוב, להתחיל את פתיחת ישיבת הכנסת בשעה 09:45 בבוקר.

יזהר שי: מי בעד? מי נגד?

יזהר שי: נמנעים?

יזהר שי: בעד – 13

יזהר שי: נמנעים – אין

יזהר שי: 13 בעד, אין נמנעים ואין מתנגדים.

יזהר שי: תודה.

יזהר שי: << נושא >> א.

יזהר שי: הצעת חוק סדר הדין הפלילי (סמכויות אכיפה – נתוני תקשורת) (הוראת שעה – נגיף הקורונה החדש) (קבלת נתוני מיקום לצורך פיקוח על קיום הוראות הבידוד), התש"ף

יזהר שי: –2020 (מ/1296) << נושא >>

לדון בהם: שימו לב, המלצת הלשכה המשפטית היא להעביר את ההצעה לוועדת החוץ והביטחון.

לדון בהם: במליאה הושמעה גם הצעה להעביר את ההצעה לוועדה המיוחדת להתמודדות עם נגיף הקורונה.

לדון בהם: אם מישהו רוצה להגיד משהו בנושא, בבקשה.

יואב סגלוביץ': אני רוצה לשאול את הייעוץ המשפטי למה דווקא לוועחו"ב?

ארבל אסטרחן: כי אין ועדת חוקה עכשיו.

ארבל אסטרחן: זה חוק שמתאים לוועדת החוקה פשוט.

יואב סגלוביץ': לא, אין ויכוח.

יואב סגלוביץ': בגלל שאין את ועדת חוקה אז ההמלצה היא על ועחו"ב.

ארבל אסטרחן: פשוט כי היא עסקה גם בנושא של האיכון של השב"כ.

יואב סגלוביץ': אבל זה לא אותו דבר.

ארבל אסטרחן: נכון, אבל - - -

יואב סגלוביץ': זה שונה לחלוטין.

יואב סגלוביץ': זו מאטריה אזרחית, לא מאטריה שקשורה לצבא וביטחון, לא שירות ביטחון כללי.

ארבל אסטרחן: היות שהוועדה המתאימה לא קיימת, אז זה לא קריטי.

ארבל אסטרחן: זו פשוט ועדה שעסקה במשהו שהוא בכל זאת - - -

יזהר שי: כן, חבר הכנסת.

אוסאמה סעדי: כן, אני גם מצטרף לתהיות של חברנו יואב סגלוביץ'.

אוסאמה סעדי: אני חושב שמדובר בחוק אזרחי לחלוטין, מדובר בסמכויות של משטרה.

אוסאמה סעדי: אין לזה שום קשר עם ועדת החוץ והביטחון.

אוסאמה סעדי: אנחנו גם כרשימה המשותפת, אין לנו נציגות בוועדת החוץ והביטחון, ולכן אנחנו רוצים להשמיע את דברינו, יש לנו הסתייגויות שם, רוצים גם להצביע וגם להשתתף.

אוסאמה סעדי: ולכן אנחנו חושבים שברגע שאין ועדת חוקה, אז ועדת הקורונה היא הוועדה המתאימה.

אוסאמה סעדי: מה גם שהחוק עצמו, באחד מהסעיפים שמדבר על חובת הדיווח, שחובת הדיווח תיעשה לוועדת הקורונה מדי חודש בחודשו.

אוסאמה סעדי: אז אם ועדת הקורונה, לפי החוק - - -

ארבל אסטרחן: לא יכול להיות שקבעו לוועדת קורונה.

ארבל אסטרחן: היא לא ועדה קבועה.

אוסאמה סעדי: בסדר, אבל זה כתוב בהצעת החוק הממשלתית עצמה, שחובת הדיווח היא לוועדת התמודדות נגד הקורונה.

ארבל אסטרחן: אה, באמת?

יואב סגלוביץ': הדיווח של פעם בחודש לראש אגף חקירות.

יזהר שי: כן, חבר הכנסת כסיף.

יזהר שי: נאמרו הדברים?

יזהר שי: בחדר השני מישהו רוצה להתייחס?

איתן גינזבורג: אין התייחסויות.

איתן גינזבורג: אני רק רוצה לדעת, האם הדיון בוועדת החוץ והביטחון הוא דיון פתוח?

יזהר שי: כן.

יזהר שי: היועצת המשפטית אומרת שכן, בחקיקה זה יהיה דיון פתוח.

איתן גינזבורג: ואז כל חבר כנסת יכול להשתתף בו, אין מניעה להשתתפות של חבר כנסת.

אוסאמה סעדי: אבל אין לנו זכות הצבעה.

יזהר שי: כן, אני רק רוצה לציין, שבדיון שאנחנו עשינו בכחול לבן, אנחנו חושבים שהדבר הנכון הוא להעביר את זה לוועדת החוץ והביטחון, מתוך הבנה שיש סינרגיה בין השימושים השונים.

יזהר שי: כמובן מדובר על גופים שונים לחלוטין, על גוף אזרחי מול גוף ביטחוני, מדובר על דיסציפלינות שונות.

יזהר שי: מצד שני, אנחנו חושבים שמכיוון שמדובר באיכון, כיוון שמדובר בדיסציפלינות שעברו דיון מעמיק בוועדת החוץ והביטחון, ויש שם הבנה ותובנות בנושא, אנחנו חושבים שזה המקום הנכון לדון בו.

שלמה קרעי: אנחנו גם חושבים שוועדת החוץ והביטחון זה המקום הנכון.

קריאה: אני גם חושב ככה.

יזהר שי: תודה לחברי הכנסת.

יזהר שי: יש עוד מישהו שרוצה להגיד משהו בנושא לפני שנעבור להצבעה?

יזהר שי: אוקיי, אז אני מעלה את זה להצבעה?

יזהר שי: נעשה את זאת ואחרי זה נעשה את השנייה?

יזהר שי: מה את ממליצה, לעשות את שתיהן ביחד?

ארבל אסטרחן: תעשה קודם על אחת.

יזהר שי: קודם על אחת ואחרי זה על השנייה.

יזהר שי: אז אנחנו נצביע בנושא העברת - - -

ארבל אסטרחן: רק בעד.

ארבל אסטרחן: בעד ובעד.

יזהר שי: מה זאת אומרת?

יזהר שי: ואם יש מישהו נגד?

ארבל אסטרחן: אז שיצביע על השנייה.

יזהר שי: אה, הבנתי, או זה או זה.

יזהר שי: הבנתי אותך, תודה על ההבהרה.

יזהר שי: אז מדובר על הצעת חוק סדר הדין הפלילי (סמכויות אכיפה – נתוני תקשורת) – למי שמבולבל, מדובר על האיכון הטכנולוגי – (הוראת שעה – נגיף קורונה החדש) (קבלת נתוני מיקום ליצור פיקוח על קיום הוראות בידוד), התש"ף

יזהר שי: –2020 (מ/1296).

יזהר שי: אנחנו מצביעים על הוועדה האחת ואחרי נצביע על הוועדה השנייה.

יזהר שי: מי בעד לקבל את המלצת הלשכה המשפטית, להעביר את ההצעה לוועדת החוץ והביטחון?

יזהר שי: נא להצביע.

יזהר שי: 11 בעד.

יזהר שי: מי בעד להעביר את ההצעה לוועדה המיוחדת להתמודדות עם נגיף הקורונה?

יזהר שי: בעד להעביר לוועדת החוץ והביטחון – 11

יזהר שי: ההצעה להעביר לוועדת החוץ והביטחון אושרה.

יזהר שי: 11 הצביעו להעברה לוועדת החוץ והביטחון, 4 לקורונה.

יזהר שי: אנחנו מעבירים את החוק הזה לדיון בוועדת החוץ והביטחון.

יזהר שי: אני עובר לחוק השני.

יזהר שי: הכנסת החליטה בישיבתה היום, יום חמישי, כ"ב באפריל התש"ף, 16 באפריל 2020, להטיל על הוועדה המסדרת לקבוע את הוועדה שתדון בהצעת חוק סדר הדין הפלילי (סמכויות אכיפה – מעצרים) – מדובר על הארכת מעצר, אני מזכיר – (הוראת שעה – נגיף הקורונה חדש) (מעצר חשוד בעת מניעה לקדם חקירה), התש"ף

יזהר שי: –2020 (מ/1297).

יזהר שי: לא היו המלצות במליאה.

יזהר שי: המלצת הלשכה המשפטית היא להעביר את ההצעה לוועדת החוץ והביטחון או לוועדה המיוחדת להתמודדות עם נגיף הקורונה.

יזהר שי: התייחסותכם, בבקשה.

יזהר שי: כן, בבקשה, חבר הכנסת שלח.

עפר שלח: אני מציע להעביר את זה לוועדת הקורונה.

עפר שלח: פה מדובר על משהו שאין לו שום נגיעה ביטחונית, הוא אזרחי לחלוטין, סמכויות מעצרים של המשטרה.

עפר שלח: אני מזכיר שכשהוקמה הוועדה המיוחדת, הוועדה הזמנית, ההגדרה הרשמית שלה, גם בנשיאות הכנסת, הייתה שהיא עוסקת בתחומים שאינם מכוסים על ידי ועדת החוץ והביטחון או ועדת הכספים.

עפר שלח: בוודאי שזה דבר מובהק, אני מניח שהייעוץ המשפטי יסכים איתי, נופל בתחומה של ועדת חוקה, חוק ומשפט.

עפר שלח: בהקשר הזה, בהעדר כל זיקה ביטחונית, נראה לי מתאים לנו.

עפר שלח: גם אני מעריך שטיפול בשתי הצעות חוק יעשה יותר טוב כשהוא במקביל ולא בטור על ידי אותה ועדה.

יזהר שי: התייחסויות אחרות?

יזהר שי: בבקשה, חברי כנסת בחדר השני או כאן.

מרב מיכאלי: אני בעד.

יזהר שי: בעד מה, חברת הכנסת מיכאלי?

מרב מיכאלי: בעד מה שאמר חבר הכנסת שלח.

יזהר שי: בעד קורונה.

אוסאמה סעדי: אנחנו בעד קורונה.

שלמה קרעי: אדוני היושב-ראש, אנחנו בעד להעביר את זה לוועדת החוץ והביטחון.

שלמה קרעי: דנים כבר בחלק הראשון של האיכון, שיהיה גם את החלק השני של הביצוע במקום אחד.

שלמה קרעי: ועדת חוץ וביטחון.

יזהר שי: התייחסויות בחדר השני?

אופיר כץ: התייעצות סיעתית בבקשה.

עפר שלח: מה זה שייך לאיכון?

שלמה קרעי: זה קשור, זה שני חלקים - - -

עפר שלח: זה החוק השני בכלל.

יזהר שי: רגע, לפני התייעצות, רק דיון והתייחסויות.

יזהר שי: מישהו רוצה להגיד משהו בחדר השני?

איתן גינזבורג: לא, אני תומך במה שאמר עפר שלח.

אופיר כץ: אופיר כץ.

יזהר שי: רוצים התייעצות?

אופיר כץ: כן.

יזהר שי: חמש דקות הפסקה.

יזהר שי: אוקיי, נכבדיי, אנחנו מעמידים להצבעה את ההמלצה להעביר את הצעת החוק (סמכויות אכיפה – מעצרים) (הוראת שעה – נגיף הקורונה החדש) (מעצר חשוד בעת מניעה לקדם חקירה), התש"ף-2020 (מ/1297).

יזהר שי: מי בעד להעביר את ההצעה לוועדת החוץ והביטחון?

איתן גינזבורג: אין הצעה כזאת.

יזהר שי: יש הצעה כזאת.

איתן גינזבורג: אה, ביקשו במליאה, נכון.

יזהר שי: מי בעד?

קריאה: אדוני היושב-ראש, אתה אמור - - -

יזהר שי: מי בעד להעביר לוועדת החוץ והביטחון?

יזהר שי: רגע, יש שם מישהו שמצביע.

קריאה: לא.

יזהר שי: אה, הוא רק מניף יד.

יזהר שי: מי בעד להעביר את ההצעה לוועדה המיוחדת להתמודדות עם נגיף הקורונה?

יזהר שי: בעד להעביר לוועדת החוץ והביטחון – אין

יזהר שי: ההצעה להעביר לוועדה המיוחדת בעניין ההתמודדות עם נגיף הקורונה אושרה.

שלמה קרעי: תראו שהליכודניקים עומדים בסיכום עם החוק השני.

שלמה קרעי: בחוק הראשון - - -

יזהר שי: כל הכבוד.

יזהר שי: אנחנו נועלים את הישיבה.

יזהר שי: שבת שלום לכולם, תודה רבה.